cyanic-selkie/wikianc huggingface dataset:
Jens Lillelund
Motstandsarbeid
Etter et nytt opphold i Sverige kom Lillelund i august igjen tilbake til Danmark. Flemming B. Muus ba ham om å organisere sabotasjegrupper i Jylland. Dette medførte omkring 50 sabotasjeaksjoner. Sabotasjegruppene ble forsterket med agenter fra det britiske SOE. Lillelund samarbeidet med Anton Toldstrup, men kom i konflikt med Vagn Bennike, og måtte mot utgangen av 1944 igjen ta seg til Sverige. Der engasjerte han seg på nytt i Kontaktudvalget.
I mars 1945 dro Lillelund til Storbritannia der han gjennomgikk opplæring. Ved frigjøringen av Danmark var han liaisonoffiser ved den den allierte ekspedisjonsstyrken ledet av general Richard Henry Dewing. Lillelund hadde rang som løytnant i Den britiske hær.
Etter verdenskrigen
Etter krigen etablerte Lillelund seg med eget firma i bilbransjen. Han var formann for Ligaen for tolerance, Danmarks komité for Sovjets jøder og Dansk-Israelsk selskab.
Utmerkelser
Lillelund ble tildelt Kong Christian Xs erindringsmedalje for deltakelse i krigen 1940–45. Fra USA fikk han Frihetsmedaljen med bronsepalme.
Liste over kulturminner i Våler (Østfold)
Liste over kulturminner i Våler er en oversikt over fredede og/eller bevaringsverdige bygninger og elementer i Våler. Data er hentet fra Riksantikvarens liste over kulturminner.
ID-nummer består av et lenket tall som går direkte til det aktuelle kulturminnet i Kulturminnesøk.
Jorunn Marie Madland
Jorunn Marie Madland (født 1986) er en norsk tidligere stuper som representerte Kristiansand Stupklubb.
Hun vant 10 NM-gull og 35 NM-medaljer i perioden 2002–2013.
Gli Scapoli
Gli Scapoli var et norsk mannskor under ledelse av Reza Aghamir som eksisterte fra 1992 til 1998.
Koret åpnet Gay Games i Amsterdam i 1997 og ble nominert til Spellemannprisen i 1997. Høsten 1998 ble koret oppløst.
Xenokeryx
Xenokeryx («merkelig horn» på gresk) er en utdødd slekt av drøvtyggere kjent fra miocen, fra 16 til 11 millioner år siden. Arten Xenokeryx amidalae, er funnet i det sentrale Spania og bærer en unik T-formet protrusjon fra toppen av hodet. Den spesifikke tilnavn amidala er i referanse til karakteren Padmé Amidala fra Star Wars-filmene, "på grunn av den slående likheten at det occipitale vedheng som Xenokeryx bærer til en av frisyrer som den nevnte karakter viser i The Phantom Menace spillefilm." Xenokeryx var en partået klovdyr som tilhørte den utdødde familien Palaeomerycidae, som var i slekt med dagens sjiraffer.
Dorothy Shepherd-Barron
Dorothy Cunliffe Shepherd-Barron (født 24. november 1897, død 20. februar 1953) var en britisk tennisspiller som deltok i de olympiske leker 1924 i Paris.
Shepherd-Barron vant en olympisk bronsemedalje under OL 1924 i Paris. Sammen med Evelyn Colyer kom hun på andreplass i doubleturneringen for damer bak Hazel Hotchkiss Wightman / Helen Wills fra USA og Kathleen McKane Godfree / Phyllis Covell fra Storbritannia.
Skyting under Sommer-OL 2008 – 10 m luftrifle kvinner
Skyting under Sommer-OL 2008 – 10 m luftrifle fant sted den 9. august 2008 på Beijing Shooting Range Hall.
Ladies Open Lausanne 2022
Ladies Open Lausanne 2022 var en tennisturnering, og del av WTA-touren 2022 som fant sted i Lausanne i Sveits fra 11. til 17. juli 2022.
Sundes gate (Oslo)
Sundes gate var ei planlagt gate mellom Vogts gate og Fagerheimgata øverst i bydel Grünerløkka i Oslo. Den blei aldri opparbeidd som egen gate, men Christian Michelsens gate (del av Ring 2) går nå i stort sett samme løp.
En del av Hallénparken var regulert som Sundes gate 2.
Gatenavnet er etter ordfører i Kristiania Elias Sunde.
Kelsey Caroline Jørgensen
Kelsey Caroline Jørgensen (født 1987) er en norsk tidligere stuper som representerte Bergen SK.
Hun vant 7 NM-gull og 18 NM-medaljer i perioden 2004–2009.
Yves Bissouma
Yves Bissouma (født 30. august 1996) er en ivorianskfødt malisk fotballspiller som spiller for den engelske klubben.
VM i alpint 2017 – Superkombinasjon kvinner
Superkombinasjon for kvinner under VM i alpint 2017 ble avholdt 10. februar 2017 i St. Moritz.
Bengt Morten Wenstøb
Bengt Morten Maximilian Wenstøb (født 26. februar 1963 i Fredrikstad) er en norsk politiker, som representerer Høyre. Han var stortingsrepresentant fra Østfold 2013–2017 og var medlem av Stortingets arbeids- og sosialkomite.
Wenstøb er cand.socion. fra NTNU i 1995. Han arbeider til daglig som høyskolelektor ved Høgskolen i Østfold, der han har vært tilsatt side 2003. Han underviser på sosionomutdanninga ved Avdeling for helse- og sosialfag.
Wenstøb er gift og bor i Fredrikstad. Han var leder for Fredrikstad Høyre 2007–2008 og har også vært leder for Østfold Høyre. Han har også vært bystyrerepresentant i Fredrikstad.
Kirsten Sødal
Kirsten Sødal (født Kirsten Knudsen 14. juni 1935, død 22. februar 2022) var en norsk forfatter som skrev flere barnebøker, inkludert Bestefar i spøkelsesbyen og Birkebeinerbarn-serien. Hun skrev arbeidsbøker for skolen, På sporet, og ga også ut en diktsamling, Takk for blomstene i livet.
I 2005 vant hun Emmausprisen for Beste norske bok for barn og ungdom med Kamelgutten.
Tidlig liv
Kirsten Knudsen ble født i Kristiansand i 1935, og da hun var fem år gammel brøt andre verdenskrig ut. Dette påvirket skrivingen hennes i stor grad. Faren hennes var en del av norsk motstandsbevegelse under andre verdenskrig og bidro med å skrive hemmelige aviser med ekte nyheter.
Bibliografi
Sødals verker inkluderer:
Professor Hershel Layton
Professor Hershel Layton (エルシャール・レイトン教授, Erushāru Reiton-kyōju) er den selvtitulerte oppdiktede figuren fra Professor Layton-spillene, produsert av Level-5.
Han er den sentrale hovedpersonen i hver eneste oppføring av seriene, som består av fem spill, tre noveller og en animert film.
Teorien om den nest beste løsning
Teorien om den nest beste løsning er innenfor økonomisk teori og særlig velferdsøkonomi en teori om hva som bør eller kan gjøres dersom en eller flere betingelser ikke kan bli oppnådd. Den kanadiske sosialøkonom Richard Lipsey og den australske sosialøkonom Kelvin Lancaster viste i en publikasjon i 1956 at om en optimal forutsetning i en økonomisk modell ikke kan bli tilfredsstilt, er det mulig at den nest beste løsningen involverer å endre andre variabler fra de som er vanligvis antatt å være optimale.
Det betyr at i en økonomi med en del ukorrigerte markedssvikt i en seksjon, handlinger som blir foretatt for å bedre markedssvikten i en annen relatert sektor med den hensikt å øke den samlete økonomiske effektiviteten kan faktisk minske den. I det minste i teorien kan det være bedre å la to defekter i markedet heller utligne hverandre framfor å gjøre anstrengelser i å fikse problemene i begge. Således kan være optimalt for en myndighet i å intervenere på en måte som er det motsatte eller stridende med vanlig politikk. Dette antyder at økonomer må studere detaljene i situasjonen før de trekker teoribaserte konklusjoner om at en forbedring i markedet i et område medfører en global forbedring i effektivitet.
Pål Thonstad Sandvik
Pål Thonstad Sandvik (født 17. juli 1967) er en norsk historiker og professor innenfor økonomi- og forretningshistorie ved Institutt for moderne samfunnshistorie ved Norges teknisk-naturvitenskapelige universitet i Trondheim. Sandvik har publisert en rekke bøker innen moderne historie i Norge. Blant hans mest kjente arbeider er bidraget til boken om Norsk Hydro, som er et av Norges største og mest kjente industriforetak. Boken førte til kontroverser fordi forfatterne mente å kunne påvise at bedriftsledelsen hadde samarbeidet med den tyske okkupasjonsmakten under andre verdenskrig.
Polytomi
Polytomi er et biologisk begrep innen fylogenien. Polytomi oppstår når en stamfar har mer enn to umiddelbare etterkommere (forgrening med mange delingsledd), og det blir vanskelig å bestemme slektsforholdet dikotomisk, noe som gir flere avstamningslinjer.
Pål Thonstad Sandvik
Sandvik ble uteksaminert med cand.philol. i historie fra Universitetet i Trondheim i 1993, og har siden publisert en rekke større verker med historien til byen Kristiansand, Falconbridges nikkelraffineringsverk i Norge og historien til Trøndelagsregionen. Den 7. november 2008 disputerte han over avhandlingen The Making of a Subsidiary, Falconbridge Nikkelverk, 1910–1929–2004, for en doktorgrad ved NTNU.
Sandvik var fra august 2009 til sommeren 2013 neststyrer ved Institutt for historie og klassiske fag, NTNU.
Adolph Christian Wetlesen
Adolph Christian Wetlesen (født 13. april 1813 i Bergen, død 27. september 1898 på Kvitnes ved Kristiansund) var en norsk handelsmann, gårdbruker, fyrvokter og stortingsrepresentant.
Ifølge Tallak Lindstøl «fik [Wetlesen] oprettet Nordland amts landbruksskole». Skolen ble vedtatt opprettet i 1852, og ble lokalisert på Søvik i Alstahaug. Wetlesens navn blir ikke nevnt Knut Moes framstilling av landsbruksskolens historie fra 1974, som skolens første bestyrer nevnes handelsmann Adolph Christian Wikborg.
Wetlesen var valgt som representant fra Nordlandenes amt til Stortinget i perioden 1854–1856 og 1857–1858. Han var medlem av tollkomiteen første periode og næringskomiteen andre.
Adolph Christian Wetlesen var gift med Jensine Dorthea Czernikoff Blix, datter av handelsmann Michael Blix i Alstahaug.
Budapest Grand Prix 2022
Budapest Grand Prix 2022 var en tennisturnering, og del av WTA-touren 2022 som fant sted i Budapest i Ungarn fra 11. til 17. juli 2022.
Det ble konkurrert i singel og dobbel for kvinner på grus.
Battle Hymn of the Republic
«The Battle Hymn of the Republic» er en patriotisk sang skrevet av Julia Ward Howe i desember 1861. Sangen ble populær under den den amerikanske borgerkrigen.
Historie
Melodien ble skrevet ca. 1855, av William Steffe fra South Carolina. Sangteksten ble den gangen skiftevis kalt «Canaan's Happy Shore» og «Brothers, Will You Meet Me?» Sangen ble sunget som en såkalt «campfire spiritual». Melodien spredte seg over USA og fikk etter hvert mange alternative sangtekster.
Bishops bataljon ble tidlig i borgerkrigen sendt til Washington, D.C., og der hørte Julia Ward Howe sangen under en offentlig tilstelning for soldatene. Som så mange andre antok hun at den handlet om slaveforkjemperen John Brown. Hennes ledsager ved tilstelningen, presten James Clarke, foreslo for Howe at hun skulle skrive ny tekst til soldatenes sang, og den nåværende versjon av «Battle Hymn of the Republic» ble skapt.
Howes «The Battle Hymn of the Republic» ble først offentliggjort på forsiden av The Atlantic Monthly i februar 1862. Det sjette vers skrevet av Howe, som er sjeldnere i bruk, ble ikke offentliggjort på det tidspunktet.
Migrant Offshore Aid Station
Migrant Offshore Aid Station (MOAS) er en internasjonal privat hjelpeorganisasjon med hovedsete i Malta som er viet til å yde global assistanse og medisinsk nødhjelp til flyktninger og migranter.
Organisasjonen ble grunnlagt i 2014, opprinnelig for å redde båtflyktninger i Middelhavet, men skiftet i 2017 hovedfokus til å bistå Rohingya-flyktninger som har søkt beskyttelse i Bangladesh for å slippe unna forfølgelse i Myanmar.
Historikk
miniatyr|Grunnlegger Chris Catrambone på redningsskipet «Phoenix» MOAS ble etablert som reaksjon på tragedier som utspant seg i Middelhavet i 2013, da to fartøy, ett med flyktninger fra Eritrea og Somalia og ett med syrere ombord, kantret mellom Nord-Afrika og Europa.
Med en donasjon på fire millioner euro grunnla ekteparet Regina og Christopher Catrambone MOAS i 2014. Maltas forhenværende forsvarssjef Martin Xuereb ble ansatt som direktør.
MOAS ble akkreditert som hjelpeorganisasjon av Europakommisjonen under Erasmus+ Volunteering- og European Solidarity Corps-programmene i 2017 med innsatsfeltet minoriteter.
Leucothoe atosi
Leucothoe atosi er en av omtrent 140 arter av slekten Leucothoe som er en av fem slekter av krepsdyr innenfor Leucothoidae-familien, som er direkte plassert (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Arten er funnet på den midtatlantiske ryggen i Atlanterhavet.
Vespinitocris
Vespinitocris er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, slanke og langbeinte, rødbrune trebukker. Artene er noe vepselignende. Prnotum har runde knøler på sidene, dekkvingene er lange, smale og noe innsnevrede i midten (timeglass-formede), muligens som en imitasjon av "vepsetaljen" hos vepser. Bakbeina er lange og tynne.
Levevis
Larvene lever vanligvis i stammene på storvokste urter.
Utbredelse
Slekten er utbredt i Vest- og Sentral-Afrika.
Den siste av McDuck-klanen
Den siste av McDuck-klanen (engelsk: The last of the Clan McDuck) er en Disney-tegneseriehistorie skrevet og tegnet av Don Rosa. Første opptreden var i Uncle Scrooge nr. #285 april, 1994. Dette er kapittel 1 i Skrue McDucks liv og levnet. Historiens tidsrom er 1867-1880
Handling
I denne første episoden møter vi en ung Skrue hjemme i Glasgow, Skottland. Skrue og faren, Fergus McDuck, minnes fordums klan-stolthet ute ved McDuck-godset, som står i fare for å bli solgt til Wiskervillene, en konkurrerende klan. En skrekkelig hund har nemlig hjemsøkt alle McDucker som har forsøkt å bo på slottet siden 1675. Hunden er Wiskervillenes verk for å kunne overta eiendommen. Slottet kan reddes, men det avhenger av at McDuckene finner en skatt som skal finnes på slottet. Men den er håpløs å finne, så Skrues far gir opp. Men ikke Skrue. Til fødselsdagen får han skopusseutstyr av faren, og med det tjener han sin første mynt (les:lykketiøringen). Men Skrue ble lurt; mynten er verdiløs. Dette gjør at Skrue bestemmer seg for aldri å bli svindlet mer, og han moderniserer bedriften. Etter hvert starter han også salg av torv som brensel i den rike delen av byen.
Torva skjærer Skrue ute ved McDuck-godset, mens han drømmer om at slottet en dag skal framstå i fordums prakt. En dag kommer han over Wiskervillene, som plyndrer graver på McDuckenes klankirkegård. De jager Skrue inn i slottet, hvor han treffer gjenferdet av hertug Kvakkesen, en av forfedrene til Skrue. Dette inspirerer Skrue til å ta opp kampen mot Wiskervillene. Han fyller en rustning med torv, plasserer den på hesten sin og setter fyr på torva. Det skremmende synet får Wiskervillene til å flykte hals over hode. Ett poeng til McDuckene.
Skrue tar etter hvert hyre på en kvegbåt som skal til New Orleans. Han forlater familien og tar ut i den store verden. Med seg får han familieklenodiene: et gebiss i gull og et lommeur i sølv.
Barks-kjennetegn
Rosa bruker søstrene til Skrue, Lillegull og Penny, for første gang i denne episoden. Søstrene stammer fra et stamtre Barks laget til eget bruk i 1950-åra. Det nevnes også mange McDuck-forfedre. De fleste stammer fra "Det gamle slottets hemmelighet" (kjempeboka "jeg, Onkel Skrue", 1975). Hunden ble brukt av Barks i historien "Hunden fra Wiskerville" (DD nr.6/1961). I "Det magiske timeglasset" (jubileumsbok "fin gammel årgang", 1985) forteller Skrue at han jobbet seg til USA på et kvegskip.
Internazionali Femminili di Palermo 2022
Internazionali Femminili di Palermo 2022 var en tennisturnering, og del av WTA-touren 2022 som fant sted i Palermo i Italia fra 18. til 24. juli 2022.
Det ble konkurrert i singel og dobbel for kvinner på grus.
Yunnankjøkkenet
Yunnankjøkkenet (kinesisk: 滇菜, pinyin: Diāncài; eller 云南菜, pinyin: Yúnnán cài) er et amalgam av han-kinesiske og minoritetsfolks matretter. Et kjennemerke er den utstrakte bruken av blomster som mat.
To av provinsens mest kjente produkter er pu-erh-te (普洱茶) og xuanweiskinke (宣威腿).
Kjøkkenet er også influert av mongolsk matskikk fra innvandring under Yuan-dynastiet og av nærheten til India og Tibet. I 2017 ble det hevdet av yunnankjøkkenet var i ferd med å bli populært i USA.
Marion Jessup
Marion Jessup (født Zinderstein 2. mai 1897, død 14. august 1980) var en amerikansk tennisspiller som deltok i de olympiske leker 1924 i Paris. Jessup vant en olympisk sølvmedalje i tennis under OL 1924 i Paris. Sammen med Vincent Richards kom hun på andre plass i mixedoubleturneringen bak sine landsmenn Hazel Hotchkiss Wightman / Richard Norris Williams.
Eirik Milde
Eirik Milde (født 20. mai 1958) er en norsk politiker som representerte Høyre i Østfold på Stortinget 2013–2017. Han var medlem av Stortingets energi- og miljøkomite.
Milde er ingeniør av utdanning.
STS-8
STS-8 var en romferd, gjennomført av NASA med romfergen Challenger. Challenger ble skutt opp den 30. august 1983 og landet 5. september samme år. STS-8 var den åttende ferden i romfergeprogrammet til NASA og Challengers tredje. Denne romferden var også den første med en afro-amerikansk astronaut.
Mannskap
(#) Viser antall romferder de har vært på
Høydepunkt
Oppdraget ble kjent som en suksess ettersom alle forsøk ble gjennomført og nye oppdagelser ble gjort. Forsøkene inkluderte blant annet miljøforsøk og materialforskning. STS-8 var også den første ferden i romfergeprogrammet der oppskyting og landing foregikk om natten.
Leucothoe ayrtonia
Leucothoe ayrtonia er en av omtrent 140 arter av slekten Leucothoe som er en av fem slekter av krepsdyr innenfor Leucothoidae-familien, som er direkte plassert (incertae sedis) i den relativt store og artsrike underordenen Gammaridea av amfipoder. Gruppens arter er alle bentiske bunndyr. Artene har små øyne, til forskjell fra gruppen Hyperiidea hvor artene har større øyne og er frittsvevende planktoniske.
Arten er funnet i Det karibiske hav.
Prodrasterius
Prodrasterius er en slekt av biller som hører til familien smellere (Elateridae).
Utseende
Nokså små, avlange, brunlige smellere. Kroppen er fint hårete. Antennene er trådformede og omtrent så lange som hode + pronotum. Pronotum er firkantet, omtrent så langt som bredt, bakhjørnene rett tilbaketrukne.
Levevis
Larvene lever i jorda.
Utbredelse
Slekten er utbredt i den neotropiske økosonen (i alle fall Argentina), også i Asia (Ryukyuøyene).
Epectasis
Epectasis er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, slanke, sylindriske, rødbrunlige trebukker. Antennene er omtrent så lange som kroppen. Pronotum har rundede sider uten tenner. Dekkvingene er jevnbrede, men en opphøyd lengderibbe.
Levevis
Disse billene har larver som lever i død ved.
Utbredelse
Slekten er utbredt i Sør- og Mellom-Amerika, fra Mexico i nord til Bolivia i sør, også i Karibia.
11 Camelopardalis
11 Camelopardalis er en dobbeltstjerne i stjernebildet Sjiraffen. Kompanjongen ligger bare tre bueminutter fra 11 Camelopardalis.
11 Camelopardalis er også en variabel, men forskjellen i størrelsesklasse er bare 0,07.
Yngre legers forening
Yngre legers forening (Ylf) er en fagforening/yrkesforening for leger i utdanningsstilling, bl.a. leger i spesialisering (tidligere kalt assistentleger og turnusleger), stipendiater, legespesialister og andre leger i akademiske stillinger på lavere nivå. Foreningen ble etablert i 1911, og er en av syv yrkesforeninger i Den norske legeforening. Med 10600 medlemmer (2022) er det den nest største foreningen tilsluttet Den norske legeforening. Styret i Yngre legers forening består av: Kristin Kornelia Utne (leder), Ingeborg Henriksen (nestleder), Tobias Iveland (styremedlem), Jasna Ribic (styremedlem), Lars Magnus Aker (styremedlem), Lillan Haugen (styremedlem), Kjetil Askim (styremedlem) og Beanca Gottenberg (styremedlem, yngsterepresentant).
Ylf utgir nettavisen yngreleger.no, redaktør er Mikal Hole.
Laura Flippes
Laura Flippes (født 13. desember 1994) er en fransk håndballspiller som spiller for Paris 92 og Frankrikes kvinnelandslag i håndball.
Victorinus Youn Kong-hi
Victorinus Youn Kong-hi (født 8. november 1924 i Chinnampo i provinsen Heian-nandō i Chōsen i Det japanske keiserrike) er emeritert katolsk erkebiskop av Gwangju i Sør-Korea og en de siste levende av deltakerne på Andre Vatikankonsil.
Hilde Danielsen
Hilde Danielsen arbeidet tidligere ved Norsk Vasskraft- og Industristadmuseum før hun ble ansatt som forsker på NORCE, tidligere kaltRokkansenteret i Bergen. Hun var også redaktør for Tidsskrift for kjønnsforskning.
Victorinus Youn Kong-hi
Prest
Victorinus Youn Kong-his fødested er i som senere ble Nord-Korea. Han ble presteviet den 3. februar 1946.
Biskop av Suwon
Pave Paul VI utnevnte ham den 7. oktober 1963 til første biskop av Suwon. Paven personlig bispeviet ham den 20. oktober samme år; medkonsekratorer var erkebiskop Pietro Sigismondi, sekretær for Congregatio de Propaganda Fide, og erkebiskop Sergio Pignedoli, apostolisk sendemann til Vest- og Sentralafrika.
Han deltok i 1963 og 1965 på andre, tredje og fjerde sesjon av Andre Vatikankonsil.
Erkebiskop av Kwangju
Den 25. oktober 1973 ble han utnevnt til erkebiskop av Gwangju. Han gjennomførte i sin embedsperiode en undersøkelse om påståtte marianske mirakler i Naju. Den 30. november 2000 innvilget pave Johannes Paul II hans alderbetingede avskjedssøknad.
Episkopalgenealogi
Hans episkopalgenealogi er:
Scituate (Massachusetts)
Scituate er en amerikansk by. Den ligger like utenfor Boston i Plymouth County, Massachusetts, USA. Ved folketellingen i 2010 hadde byen 5,245 innbyggere.
Geografi
Scituate ligger på 42°11'21"N
I henhold til USAs statistiske byrå har den et totalt areal på 12,5 km².
Byen er kjent som stedet hvor radiostasjonen WRUL hadde sine kraftige kortbølgesenderne.
Beleiringen av Cuneo i 1691
Beleiringen av Cuneo ble utkjempet den 28. juni 1691 under Niårskrigen i Piemonte-Savoie, i dagens Nord-Italia. Beleiringen var en del av felttoget til kong Ludvig XIV mot Victor Amadeus, hertugen av Savoie, som hadde gått inn i Storaliansen året før. Beleiringen var et forsøk på å få fotfeste i Piemonte, slik at marskalk Catinat og arméen hans da kunne overvintre øst for Alpene. På grunn av inkompetanse hos de to franske kommandantene og det at en styrke fra keiseren nådde frem til byen, ble beleiringen mislykket. Resultatet var at franskmennene mistet mellom 700 og 800 mann. Selv om de franske styrkene hadde tatt Nice i vest og Montmélian i nord, var den lille styrken til Catinat dårlig utrustet og tvunget på defensiven. Ludvig XIV ga så Amadeus et generøst fredstilbud, men hertugen, som nå hadde fått forsterkinger fra Det tysk-romerske riket, regnet seg selv mektig nok til å fortsette kampen.
Bakgrunn
I et forsøk på å komme ut av vasallforholdet til franskmennene gikk Victor Amadeus av Savoie inn i Storalliansen i juni 1690, men i det første felttoget led han et stort nederlag for marskalk Catinat i slaget ved Staffarda den 18. august. Ved å benytte hovedbasen til Frankrike i Pinerolo erobret Catinat så flere andre byer i regionen. På grunn av logistikkproblemer (som bevirket mangel på mannskap og forsyninger), måtte franskmennene trekke seg ut av Piemonte mot slutten av 1690, og sette opp vinterkvarter på vestsiden av Alpene.
Franskmennene begynte felttoget tidlig i 1691. I mars krysset Catinat grensen inn i grevskapet Nice for å gå til angrep på de sørlige kystbyene Nice og Villefranche (de måtte ta begge stillingene fordi disse kunne benyttes som et springbrett av de allierte for et angrep mot Provence). Villefranche kapitulerte raskt til Catinat den 20. mars og det samme gjorte byen Nice, men citadellet i Nice holdt ut mot General Vins frem til 1. april. Nice ble erobret og franskmennene hadde bare tapt 100 mann, og nesten hele grevskapet var nå under Ludvig XIVs kontroll. Av alle byene i Savoie vest for Alpene, ble det bare Montmélian, i hertugendømmet Savoie, som fremdeles var i hendene på hertugen.
Beleiringen
I Piemonte marsjerte Marquis de Feuquières sørvestover og ut av Pinerolo den 18. april for å angripe valdensererne og de franske hugenottene i Luserna. Feuquières, som hadde lidd et nederlag i Luserna året før, møtte lite motstand og plyndret byen og tok livet av mange av innbyggerne. Catinat herjet samtidig rutet mellom Torino og Susene. Det var derimot ikke mulig å erobre Torino, hovedstaden i Piemonte, på grunn av for få soldater og forsyninger. Catinat tok Avigliana den 29. mai, før han sendte et stort korps under Feuquières og Bulonde for å beleire Cuneo ved Sturt i det sørlige Piemonte.
Ved å erobre Cuneo kunne franskmennene overvintre øst for Alpene, men inkompetansen til de to kommandantene gjorde at beleiringen ble mislykkede. Da de hørte at en hjelpestyrke fra Riket var på vei under Eugene av Savoie, ble Bulonde nervøs og hevet beleiringen. Den franske armeen tapte mellom 700–800 soldater og måtte forlate forsyningene sine, de tunge kanonene og skadede soldater. Garnisonen i Cuneo hadde holdt ut og var fremdeles intakt da Eugene nådde frem til. Etter å ha forsterket byen vendte Eugene tilbake til Torino.
Ettervirkning
Samtidig herjet Marquis dere Leene Hoguette, som kommanderte de franske styrkene i hertugeksempelet Savoie, Aostadalen i forberedelsen av beleiringen av Montmélian. Dalen var en av to hoderuter inn i Savoie hvor Amadeus kunne sende hjelpestyrker fra Piemonte (erobringen av Susene i november 1690 hadde blokkert den eneste alternative veien). Hoguette nådde så langt sør som Bard før han vendte tilbake til Savoie, og ødela alle broene han passerte. På grunn av mangel på skikkelige kanoner kunne en ikke beleire Montmélian før november. Da det ble klart at de ikke kom til å få støtte fra Piemonte, overga byen seg den 22. desember.
Selv om franskmennene hadde oppnådd lite i Piemonte kontrollerte Catinat nå nesten hele grevskapet Nice og hertugeksempelet Savoie. Under fredsforhandlingene på sommeren hadde Ludvig XIV insistert på å beholde Nice, flere av byene i Piemonte på vei til Casale, og Montmélian; 2400 av soldatene til Amadeus, i lag med tre dragonregiment. Den 16. julen døde den viktige og dyktige krigsministeren til kongen, Louvois, og 12 dager senere kalte Ludvig XIV den mer moderate Pomponne til å sitte i Conseil d-en haut. Dette endret etter hvert den politiske retningen til staten. Nå når de sto mot en sterkere fiende, og ikke klarte å opprettholde en styrke på sletten i Piemonte, gav Ludvig XIV de bedre fredsvilkår i desember. Ludvig XIV var nå forberedt på å sikre Savoie for krigskostnadene, og steder Frankrike hadde erobret skulle beslaglegges av nøytrale parter. Casale skulle jevnes med jorden og i tilfelle Karl II, kongen av Spania, døde skulle Ludvig XIV hjelpe Amadeus med å erobre Milano. Nå var derimot ikke Amadeus klar til å gjøre seriøse forhandlinger, særlig siden han nå hadde en sterkere styrke enn franskmennene for neste år. Fredsforhandlingene ble avviste og fiendskapen vedvarte året etter.
VM i bryting 1996
VM i bryting 1996 (verdensmesterskapet i bryting) ble arrangert i Sofia i Bulgaria i 1996.
Heath Blackgrove
Heath Blackgrove (født 5. desember 1980) er en newzealandsk tidligere syklist.
Han deltok under Sommer-OL 2004, hvor han ble nummer 31 i temporittet.
Mekdes Bekele
Mekdes Bekele Tadese (født 20. januar 1987) er en etiopisk friidrettsutøver som spesialiserer seg på 3000 meter hinder.
Bekele ble nummer 3 under Junior-VM i 2006 i Beijing. Hun ble nummer to under det afrikanske mesterskapet i 2008 og deltok under Sommer-OL i Beijing samme år. Der kom hun ikke til finalen.
Aleix Garcia
Aleix García Serrano (født 28. juni 1997) er en spansk fotballspiller som spiller for Girona FC.
Maja Neuenschwander
Maja Neuenschwander (født 13. februar 1980) er en sveitsisk friidrettsutøver som konkurrerer i maraton. Hun representerte landet sitt i Sommer-OL 2012 i London, der hun ble nummer 53 i maratonløpet.
23. serierunde i Eliteserien 2023
Alle kampene i '''23. serierunde i Eliteserien 2023''' er terminfestet til søndag 24. september.
Allround-VM på skøyter 1982, kvinner
Allround-VM på skøyter 1982, kvinner ble arrangert på Ludwig Schwabl Stadion i Inzell, Vest-Tyskland den 13. og 14. februar 1981. Karin Busch-Enke fra Øst-Tyskland ble verdensmester.
Sammenlagt
(* = fall)
Dan Olmsted
Dan Olmsted var en amerikansk reporter og tidligere redaktør for United Press International (UPI), et nyhetsbyrå eid av News World Communications som er tett knyttet til trossamfunnet Den Forente Familie.
The Age of Autism
I perioden 2005 til 2007 skrev Olmsted hyppig om sine observasjoner relatert til en global økning i antall tilfeller av autisme som ble diagnostisert. Denne artikkelserien kalte han The Age of Autism. Til tross for at den tilgjengelige forskning tilsier at autisme primært er et genetisk avvik og økningen i antall diagnoser i hovedsak skyldes endringer i diagnosekriteriene, hever Olmsted at økningen skyldes kvikksølvforgiftning, i hovedsak fra vaksiner, og at det genetiske kommer i annen rekke.
Kritikk
Myten om at det er en sammenheng mellom kvikksølvforbindelser i MMR-vaksinen og autisme er grundig tilbakevist gjennom mange store studier, og kan spores tilbake til en forfalsket studie utført av den britiske forskeren Andrew Wakefield. Andre reportere har kritisert Olmsted for å skrive villedende om temaet, og at han kun har rapportert de observasjonene som stemmer med hans forutinntatte konklusjon.
STS-9
STS-9 var en romferd, arrangert av NASA med romfergen Columbia. Columbia ble skutt opp den 28. november 1983 og landet 8. desember samme år. STS-9 var den niende ferden i romfergeprogrammet til NASA og Columbias sjette. Columbia var ikke i rommet igjen før seks år senere. Denne romferden var den siste til å bruke heltall bak STS-koden, til etter Challenger-ulykken. I mellomtiden ble både tall og bokstaver som: STS-61-C brukt.
Høydepunkt
Lastspesialistene, Merbold og Lichtenberg, var de første reisende med romfergene til NASA som ikke tilhørte NASA. Merbold ble den første ikke-amerikaner til å delta på en romferd. Ferden ble brukt til Spacelab 1, et prosjekt som skulle hjelpe til med ny forskning i rommet. Prosjektet var i stor grad en suksess.
José Rodriguez
José Manuel Rodríguez Vázquez (født 2. september 1980) er en spansk bocciaspiller, som konkurrerer i klassen BC3, som er en av klassene for utøvere med cerebral parese eller andre funksjonshemminger, som ikke greier å holde og kaste ballen selv, men må bruke bocciarenne.
Han har cerebral parese, grunnet oksygenmangel ved fødselen og har medaljer fra både OL, VM og EM i boccia.
Karriere
Rodríguez fikk sølv i klassen BC3 for par ved VM i boccia 1998 i New York, og året etter fikk han bronse ved Verdenscupen i boccia 1999, som ble arrangert i Mar del Plata i Argentina. Ved VM i boccia 2002 kom han på 31.-plass individuelt, men kom på 1.-plass i parkonkurransen.
Han fikk bronsemedalje individuelt ved Verdenscupen i boccia 2003 på New Zealand, bak spanske Santiago Pesquera og canadiske Paul Gauthier, og han fikk også gull i parkonkurransen, sammen Santiago Pesquera Blanco.
Året etter deltok han ved Paralympiske sommerleker 2004 i Athen. I den individuelle konkurransen (BC3) vant han sin gruppe i gruppespillet, og gikk videre til sluttspillet, men der tapte han kvartfinalen sin 0-5 mot sin landsmann Santiago Pesquera Blanco, og endte på 7.-plass. I parkonkurransen stilte han sammen med Santiago Pesquera Blanco. De vant alle tre kampene i gruppespillet, og vant semifinalen 6-0 mot Canada. Imidlertid tapte de finalen 1-4 for Sør-Korea, dermed kom de på 2.-plass i parkonkurransen. Ved EM i boccia 2005 fikk han to nye medaljer. Individuelt kom han på 2.-plass, etter finaletap for Santiago Pesquera Blanco, og også i lagkonkurransen fikk han sølv, der han spilte sammen Pesquera. Han fikk ikke medalje individuelt ved Verdensmesterskapet i boccia 2006, der han tapte bronsefinalen 1-7 for portugisiske Mario Peixoto, men i parkonkurransen fikk Spania 3.-plass, etter at de slo Portugal på tie-break i bronsefinalen, etter 3-3 ved full tid. Ved utgangen av 2006 var han dermed rangert som nummer to i verden i klassen BC3, bak Santiago Pesquera Blanco.
Ved Verdenscupen i boccia 2007 kom Rodriguez på 21.-plass individuelt, etter å ha blitt slått ut i 1/16-finalen. I parkonkurransen kom Spania på 7.-plass. Året etter deltok han ved Paralympiske sommerleker 2008 i Beijing. I den individuelle konkurransen ble han slått ut i 1/16-finalen, der han tapte for britiske Scott McCowan, og endte på 11.-plass. I parkonkurransen kom han på 2.-plass, sammen Yolanda Martin og Santiago Pesquera Blanco. Ved utgangen av 2008 var han dermed rangert som nummer 9 i verden.
Han fikk ingen medaljer ved EM i boccia 2009, men endte på 4.-plass individuelt i klassen BC3, og 5.-plass i parkonkurransen. Ved VM i boccia 2010 ble han slått ut i 1/8-finalen, der han tapte 0-10 for portugisiske José Macedo, som senere vant VM-finalen. Rodriguez endte på 16.-plass individuelt. I parkonkurransen kom Spania på 5.-plass. Året etter deltok han ved Verdenscupen i boccia 2011, der han kom på 7.-plass individuelt og 10.-plass i parkonkurransen.
I 2012 deltok han ved sine tredje Paralympics, da han deltok ved Paralympiske sommerleker 2012 i London. Akkurat som i forrige paralympiske leker ble han slått ut av Scott McCowan i 1/16-finalen den individuelle konkurransen, denne gangen tapte han 0-11. I parkonkurransen spilte han sammen Sandra Peña Cortes og Veronica Pamies Morera, men de tapte alle tre kampene i gruppespillet, og gikk ikke videre til sluttspillet.
Han deltok ikke ved EM i boccia 2013.
Michael Kohl
Michael Kohl (1929–1981) var en tysk diplomat med statsborgerskap i DDR. Han var fra 1974 til 1978 leder av den faste representasjon for DDR i Forbundsrepublikken Tyskland. Kohl deltok på vegne av DDR i utformingen av både transittavtalen av 1971 og grunnavtalen av 1972 mellom Forbundsrepublikken Tyskland og DDR.
KV33
KV33 er et gammelegyptisk gravkammer i Kongenes dal ved Luxor. Det ble oppdaget i 1898 av Victor Loret. Det er ukjent hvem graven var for. Ifølge Baedeker av 1902 dreier det seg om en liten grav. Den består av to udekorerte tomme kammer og kunne nås med en trapp.
Den ubenyttede graven er ikke blitt fullstendig frilagt og den er ikke detaljert publisert. Noen nøyaktig plantegning foreligger ikke (2016). Den er ikke lenger tilgjengelig; inngangen er blitt overbygd.
Eksterne lenker
Theban Mapping Project: KV33
Dolichostyrax
Dolichostyrax er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, avlange, matt brune trebukker. Oversiden er ganske knudrete. Antennene er litt kortere enn kroppen. Pronotum er omtrent så langt som bredt med rundede sider og en liten pigg midt på hver sidekant.
Utbredelse
Slekten er utbredt i Sørøst-Asia (Sumatra, Borneo og Java).
Lisa Nemec
Lisa Stublić (født 18. mai 1984) er en kroatisk friidrettsutøver som konkurrerer i maraton. Hun representerte landet sitt under Sommer-OL 2012 i London, der hun ble nummer 52 i maratonløpet.
Golsinda
Golsinda er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore trebukker, svarte med tallrike, gulaktige flekker. Antennene er tynne og betydelig lengre enn kroppen. Pronotum er tønneformet uten pigger på sidene, dekkvingene parallellsidige.
Levevis
Disse billene har larver som lever i død ved av løvtrær, ofte like under barken.
Utbredelse
Slekten er utbredt i Sørøst-Asia, fra Myanmar i vest til Sumatra og Borneo i øst.
Sarustrane
Sarustrane (Antigone antigone) er en meget stor fugl i tranefamilien (Gruidae). Arten er plassert i slekten Antigone, som i alt teller fire arter og sorterer i underfamilien egentlige traner (Gruinae). Arten er ifølge IUCNs rødliste sårbar. Tre underarter anerkjennes.
Taksonomi
Sarustrane ble tidligere regnet til slekten Grus, men «HBW and BirdLife International Illustrated Checklist of the Birds of the World» plasser arten i Antigone, i henhold til del Hoyo et al. (2014). Noen velger imidlertid fortsatt å plassere disse som basale arter i slekten Grus, men slekten blir da i henhold til Krajewski et al. (2010) parafyletisk.
Biologi
Nominatformen blir betydelig større enn de to andre underartene og veier normalt 6,8–12,24 kg, mens sharpii typisk veier 5,4–8,4 kg og gillae 5,2–8,4 kg.
Hodet, strupen og øvre del av nakken er dekket med rød hud. Øynene har oransje iris. Fuglene har dessuten sparsom vekst av sorte fjær i nakken. Resten av fjærdrakten er grå. Ungfuglene blir mer brune i hode/nakkeregionen.
Nominatformen trives primært i åpne våtmarksområder og tørt gressland, men i India har den også tilpasset seg menneskelig nærvær og bruker både kanaler, dreneringsgrøfter og menneskeskapte dammer, i tillegg til myr og flomutsatte våtmarksområder (spesielt rismarker). De to andre underartene oppsøker også tørre gresskledde savanner med småskog i hekketiden.
Inndeling
Inndelingen følger HBW Alive og er i henhold til Archibald et al. (2016). Norsk navn på arten følger Norsk navnekomité for fugl og er i henhold til Syvertsen et al. (2008).
Noen inkluderer av og til gillae i sharpii; fordi er imidlertid et synonym. †A. a. luzonica kan være en utdødd underart som habiterte på Filippinene, men HBW Alive antyder at denne trolig ikke lar seg skille fra sharpii (underforstått et synonym).
Kunstskolen i Bergen
Kunstskolen i Bergen (KIB) tilbyr en toårig fagskoleutdanning innen visuelle kunstfag. Skolen er plassert midt i Bergen sentrum og er en aktiv bidragsyter til byens kunst- og kulturscene, med åpne foredrag, diverse kvelds- og helgekurs, debatter, kunstfestivaler o.l.
KIB er medlem av Forum for kunstskolene og alle lærerne ved KIB er praktiserende billedkunstnere. Skolen flyttet fra Møllendalsveien 8 til nye lokaler i Marken 37 sommeren 2020, før oppstart av studieåret 2020/2021.
Gore-Tex
Gore-Tex er et syntetisk, vanntett og pustende tekstil, og er et registrert varemerke for W.L. Gore & Associates. Det ble oppfunnet av Wilbert L. Gore (1912–1986), Rowena Taylor og Gores sønn, Robert W. Gore til bruk i romfartsindustrien.
Gore-Tex ble patentert i 1976. Hovedpatentet er utløpt og det finnes en rekke produkter med liknende egenskaper som bruker samme teknologi. I likhet med en rekke andre patenterte teknologier som nylon er Gore-Tex i ferd med å bli en generisk betegnelse for vanntette, pustende tekstiler og sko.
KV36
KV36 er gravkammeret for den oldtidsegyptiske embedsmann Maiherperi fra Egypts 18. dynasti. Det ligger sørvest i den øslige del av Kongenes dal, halvveis mellom gravene KV35 og KV13 for henholdsvis Amenophis II og Baja. Den lille og udekorerte sjaktgraven ble oppdaget i 1899 av Victor Loret i hans annen utgravningssesong og var det første funn av en mer eller mindre uberørt grav i Kongenes dal. Kammeret ble funnet på det nærmeste intakt. Det er omkring 3,8 m langt, 4 m bredt og ca. 1,6 m høyt. Sjakten er omkring 6 m dyp.
Gravkammeret og funnene
Det lille kammeret har en ytre kassekiste og tre menneskeformede (antropoide) likkister, hvorav den ene stod for seg selv og ikke del av kisteensembelet. De begge ytre kistene er svarte og forgylte, den innerste helt forgylt. Den kisten som var utenom ensemplet var ubemalt og bare tildels forgylt.
I kistene lå Meiherperis mumiemaske og mumie. Det dreier seg om en yngre mann med entydig nubiske/negroide trekk, og det var påført tittelen Viftebærer ved kongens høyre og Barn av kap. Bortsett fra funnet av kisten i Kongenes dal er intet kjent om Maiherperi.
Amandaprisen 2015
Amandaprisen 2015 var den 31. utdelingen av Amandaprisen. Utdelingen fant sted 15. august 2015 i forbindelse med den 43. utgaven av Den norske filmfestivalen i Haugesund. Prisen gjaldt norske filmproduksjoner i perioden 1. juli 2014 til 30. juni 2015.
Prisutdelingen ble delt i to deler. Den første utdelingen ble avholdt på dagtid i Haugesund rådhus hvor de tekniske prisene ble delt ut, og den andre på kveldstid i Martim Hall. Første del ble ledet av Ingar Helge Gimle, mens del to ble ledet av Guri Solberg og ble overført på TV 2. TV-sendingen ble produsert av Warner Bros. Norge og hadde 302.000 seere.
Vinnere og nominerte
Vinnere står først i tabellen og er merket med fet skrift.
Kari Jegerstedt
Kari Jegerstedt (født 20. mai 1963) er en norsk litteraturviter og kjønnsforsker som er senterleder ved Senter for kvinne- og kjønnsforskning ved Universitetet i Bergen. Hun er førsteamanuensis i kjønnsforskning ved senteret, der hun har vært ansatt siden 1991. Jegerstedt var redaktør for Tidsskrift for kjønnsforskning fra 2011 til 2014.
KV40
Tomb KV40 er et gravkammer i Kongenes dal i Egypt. Det er ukjent hvem som først lå i graven. Bare den øvre del av sjakten er tilgjengelig; resten er blokkert av fyllmasse, intet er kjent om anleggets utforming.
Selv om gravkammeret ble utgravd av Victor Loret i 1899, ble det ikke publisert noen rapport fra arbeidet.
Utgravninger i 2014 bragte for dagen minst 50 kongelige av lavere rang i en rekke sidekammere. På grunnlag av inskripsjoner på balsameringskrukker klarte egyptologer å identifisere mer en 30 av dem. Det dreide seg om slekt av Thutmosis IV og Amenhotep III.
WTA Poland Open 2022
WTA Poland Open 2022 var en tennisturnering, og del av WTA-touren 2022 som fant sted i Warszawa i Polen fra 25. til 31. juli 2022.
Det ble konkurrert i singel og dobbel for kvinner på grus.
Sølvstrømmen
Sølvstrømmen (engelsk: King of the Klondike) er en Disney-tegneseriehistorie skrevet og tegnet av Don Rosa. Første opptreden var i Kalle Anka & C:o #1993- 19. juli 1993. Dette er kapittel 8 i Skrue McDucks liv og levnet. Historiens tidsrom er: 1897-1900
Handling
Nå har Skrue reist rundt i 16 år og søkt lykken. Men nå leder skjebnen han mot Klondike. Han dumper borti en viss Wyatt Earp, som ypper mot Skrue. Men når Skrue viser frem lykketiøringen sin, gjenkjenner Wyatt ham: Bisonen fra Badlands, tornadoen fra Montana, og piskesnerten fra Bløff, Skrue McDuck! Wyatt spanderer en brus på ham, men så kommer det en cowboy og utfordrer Skrue, men Wyatt tror at han utfordrer ham, og begynner å skyte. Skrue er så opptatt av smørbrødene som er gratis, og merker ingenting. Sheriffen kommer og tar med seg Wyatt og den andre mannen. Skrue blir beskyldt for å være kompanjongen hans, og må betale 100 kr. i bot. Da er han blakk igjen. Skrue innser at han nå må ty til "desperate og nedverdigende" metoder, så han tar opp et lån hos ”Sleipe-Simon”. Skrue drar med en gang for å finne gull, men det samme gjør utallige andre. Når han kommer til Dawson, er han innom kaféen ”Den sorte bjørn” en tur. Han setter igjen elgen sin (som han red på hele veien), og når han går, kommer Gyldne Gulda og lurer på om han vil ha et måltid. Men Skrue mener at bare sveklinger spiser regelmessig, han spiste i forrige uke.
Skrue går i mange dager, og så finner han en hule som han går igjennom. Ingen tør å gå igjennom der, fordi det går legender om at det er et ”bremonster” som bor der. Men det er bare en død, frossen ”hårete elefant” som Skrue kaller det (altså en velbevart mammut). Han går litt til, og finner en uutforsket dal! I elven finner han litt gullstøv. Han lukter gull og begynner å grave. Etter en stund begynner det å snø, så han må kjøpe spiker for å bygge en hytte. Gyldne Gulda flørter litt med Skrue, men han blir bare sur. Han brukte hele vinteren på å lage en renne å grave ut sjakten. Nå skal han begynne å vaske gull.
Under en tur til byen skaffer han seg skjøte på skjerpet. Nå har Skrue også fått brev fra moren sin, og et fra faren. Før han får lest dem, slår Sleipe-Simon ned Skrue. Han vil stjele skjøtet, og mens Skrue er lenket fast til de to kjempestore pipene på elvebåten hans, åpner Simon også brevene fra Skrues foreldre. Verst av alt er at Sleipe-Simon sier brevet fra Skrues far inneholder triste nyheter, og sarkastisk ber sine menn slutte å mobbe en "stakkars morløs gutt". Skrues mor er altså død (uten at teksten i serien sier dette med akkurat så mange ord). Men Skrue, i sin sorg og sitt brennende raseri, blir så sterk at han velter begge pipene han er lenket til på båten.
Skrue går gjennom bygatene. og sleper en oppbanket Sleipe-Simon med seg for å overgi ham til myndighetene. Alle står og glaner i vinduene, også Gyldne Gulda. Hun tenker hun skal prøve å kapre Skrue.
En dag kommer det inntrengere på eiendommen til Skrue. Han jager dem bort, men akkurat da han skal til å kaste en stein, legger han merke til at det ikke er en stein. Den er altfor tung. Det er gull, en enorm gullklump på størrelse med et gåseegg. Dette er øyeblikket da Skrue, etter å ha søkt lykken i seksten år, omsider blir rik.
Barks-kjennetegn
- "gøy i Alaska" (DD nr. 1-3/1967)
Alfa-gal-allergi
Alfa-gal-allergi er en IgE-basert matintoleranse mot pattedyrkjøtt (noen ganger kalt «rødt kjøtt») utløst av alfa-gal-sukkerart fra visse flåttbitt. Allergien preges av forsinkede symptomer (3-8 timer) etter inntak av kjøtt fra pattedyr.
Alfa-galallergi er den første kjente matallergien som gir muligheten for forsinket anafylaksi. Det er også den første kjente matrelaterte allergien forbundet med et karbohydrat i stedet for et protein.
Historie
Platts-Mills og Scott Commins forsøkte å finne ut hvorfor noen mennesker reagerte negativt på karbohydratet i kreftmedisinen cetuksimab. De hadde tidligere antatt at en soppinfeksjon eller parasitt kunne føre til allergien. Da Platts-Mills ble bitt av en flått og utviklet alfa-galallergi konkluderte teamet hans med at det var en sammenheng mellom flåttbitt og allergien. De fant at IgE-antistoffresponsen på pattedyrs oligosakkarid-epitoper (alfa-gal) var forbundet med både umiddelbar anafylaksi ved første eksponering for intravenøs cetuksimab, og forsinket anafylaksi 3 til 6 timer etter inntak av pattedyrkjøtt, for eksempel oksekjøtt eller grisekjøtt.
Paragrynex
Utbredelse
Arten lever i India.
Alfa-gal-allergi
Smitte fra flått
Alfa-gal finnes ikke naturlig i mennesker og østaper (menneskeaper eller dyreaper), men i alle andre pattedyr. Hvis en flått (for eksempel europeisk skogflått) spiser på et annet pattedyr vil alfa-gallet forbli i flåttens mage- og tarmkanal. Det antas at spyttet fra flåtten kan inneholde alfa-gal, og at spyttet blir injisert i blodstrømmen.
KV41
KV41 er et gravkammer i Kongenes dal i Egypt. Dette var den siste graven funnet av den franske egyptologen Victor Loret, i 1899. Den er ikke blitt utgravd eller undersøkt. Det er uklart hvem graven tilhører; det kan eventuelt ha vært Tetisheri.
Alfa-gal-allergi
Smitte fra flått
Når flåtten deretter spiser på et menneske injiseres alfa-gal i personens hud, hvilket får immunsystemet til å frigjøre en flom av IgE-antistoffer for å bekjempe det fremmede karbohydratet. Immunsystemet frigjør deretter IgE-antistoffer for å bekjempe dette fremmede sukkeret.
Etter denne reaksjonen forårsaker fremtidig inntak av pattedyrkjøtt med samme alfa-gal en allergisk reaksjon. Symptomer på allergisk reaksjon skyldes at for mange IgE-antistoffer angriper allergenet (alfa-gal).